**География сабақтарында қалыптастырушы бағалау тапсырмаларын Блум таксономиясы негізінде құру үлгілері**

 «Сыныптағы бағалау тек қана техникалық тәсіл емес. Мұғалімдер жазбаша немесе

ауызша түрде баға қою арқылы бағалайды. Олар қолданатын кез келген нысанның ар-

тында тек қана объективті немесе жеткілікті дәрежеде объективті емес нормалар мен

стандарттар ғана емес, сондай-ақ баланың дамуы, оқуы және ынтасы туралы түсінік,

сонымен қатар өзін-өзі бағалау, қабілеттілік және күш-жігер сияқты ұғымдарға қатысты

құндылықтар жатады» (Александер, 2001).

 Бағалау деген не? Бағалаудың мақсаты неден тұрады? Бағалау не үшін жүргізіледі? Осы сұрақтар бізді, мұғалімдерді оқудың жаңаша, сындарлы оқыту сипаты ене бастаған алғашқы кезеңдерде көп ойланып, сабақтарда қолдануда белгілі бір дәрежеде қиындықтарға тап болатын, сабақтарда қолданудың икемділік тұстарын анық білмейтін тұстарымызда мазалайтын сұрақтар еді.

Критериалды бағалау- оқушыға , ата –анаға және мұғалімге де түсінікті болатын, критериилерге негізделетін бағалау үрдісі болып табылады.

Критериалды бағалауда оқушылардың білімді меңгерудегі мүмкіншіліктері сын тұрғысынан бағаланады, оқушылар сапалы білім алу үшін өздері де оқу үдерісіне белсене қатысады. Ол үшін мұғалім тарапынан орындалатын әртүрлі әдіс-тәсілдер, оқыту түрлері және шығармашылық тапсырмалар жүйесі бүгінгі күннің негізгі талабы болып табылады.

Білім берудің қазіргі заман талабы - шығармашылықпен жұмыc жасайтын, бәcекеге қабілетті, құзіретті тұлға тәрбиелеу. Сондықтан,критерийлерге негізделген критериалды бағалау тапсырмаларын орындау барысында оқушылар бір-бірімен түсіністік пен сенімді қарым-қатынаста болып, сабақты меңгерудегі өз мүмкіндіктерін толығымен пайдаланады.

 «Оқу үшін бағалау – бұл білім алушылар өздерінің оқудың қандай сатысында тұрғанын,

қандай бағытта даму керек және қажетті деңгейге қалай жету керек екендігін анықтау үшін оқушылар мен олардың мұғалімдері қолданатын мәліметтерді іздеу және түсіндіру үдерісі.» «Мұғалімге арналған нұсқаулық»

«Балалардың бойында ұлы мүмкіншіліктердің бәрі бар» деп Т.Фуляр айтқандай бала бойындағы дарындылық, ғылымилық қабілетін ашу, жақсы танымдық қасиеттерін зерттеу оқушының шығармашылық мүмкіндіктерін ашады.

Оқушыларды  шығармашылыққа баулу, өз еңбегінің нәтижесін көруге, оны бағалауға бағыттау-өте күрделі үрдіс.Мұғалімдер үшін оқушылардың дарындылық қабілетін мүмкіндігінше шыңдау, өз қабілеттерін өмірде пайдалана білуі, өмірмен байланыстыра алуы басты міндет болып табылады.
Ол үшін мұғалім көптеген әдіс-тәсілдерді қолдануға қабілетті болуы керек.

Блум таксономиясы сабақтарда оқушы мүмкіндіктерін толық ашу үшін тапсырмаларды жүйелі түрде құруда таптырмас формула болып табылады.

**Білім**- сабақтың негізгі мазмұнын, нақты фактілерді, ақпараттар және  сипаттамаларды  білу және  жаңғырту. Алынған ақпаратты талдау, қайта жаңғырту, болжау жасау арқылы түсінгендігін көрсете білу.

 **Түсіну-** сабақта алған білімін қолдану, пайдалану**.**Білгенін, түсінгенін, дағдыларын сабақ барысында қолдану арқылы көрсету.

 **Қолдану**- Әр сыныптар мен пәндер көлемінде оқу бағдарламасының мақсатына сәйкес келетін білімдерін қолдануды көрсетудің жолдары: практикалық жұмыс, диаграммалармен жұмыс, кескін картада жұмыс жасай алуы, есептер шығару,  жобалар, мәселені шешу  және жаңа нәтижелер ойлап табу болып табылады

 **Талдау** - Білім  көзінен алған ақпараттарды талдау, синтездеу, бағалау  арқылы  пікірлер  қалыптастыру. Жекелеген сыныптар мен пәндер көлемінде оқу бағдарламасының мақсатына сәйкес келетін ақпараттар  мен нәтижелерді жинақтай алу және оларды талдай алу қабілеттілігін көрсету. Ұсынылған болжамдарды дұрыс ақпараттар жинақтау және деректерді пайдалану арқылы  зерттеп, бағалап, өз бетімен қорытынды жасау. Әр сыныптар мен пәндер көлемінде оқу бағдарламасының мақсатына сәйкес келетін жасалған қорытынды жайында ой қозғау қабілеттілігін көрсету.

 **Жинақтау**- бұл категория жаңалығы бар тұтас дүние алу үшін элементтерді қиыстыру білігін білдіреді. Бұндай жаңа өнімге хабарлама, сөйлеулер, баяндама, іс-жоспарлар жатады.Сәйкес оқу нәтижелері жаңа жүйе мен құрылымға ерекше назар аударатын шығармашылық сипаттағы амалды меңзейді.

 **Бағалау-** Бұл категория кейбір материалдың (пікірдің, көркем шығарманың, зерттеу деректерінің) нақты мақсат үшін маңыздылығын бағалай алуды білдіреді.Оқушының пайымдамасы анық критерийлерге негізделуі тиіс. Критерийлерді оқушылар өздері немесе сырттан (мысалы, мұғалімнен) ұсынылуы мүмкін. Аталған категория барлық алдыңғы категориялар бойынша оқу нәтижелеріне жетуді оған қоса анық бейнеленген критерийлерге негізделген бағалау пайымдарын болжайды.

 Мен өз сабақтарымда Блум таксономиясының алты деңгейін кеңінен қолданамын.

География пәнінен 8- сыныпта «Климаттық белдеулер» тақырыбындағы тапсырмалар жүйесі құрастырдым Қалыптастырушы тапсырмаларды Блум таксономиясы негізінде құрастырып, оқушылардың сабақты толық меңгеруіне және шығармашылық деңгейін арттыруға мүмкіндік жасалынды.

**Білу.**

***1-тапсырма****:* Жеке жұмыс

Барлық оқушылар мәтінді оқиды.

1.Климат дегеніміз не?

2. Негізгі және өтпелі климаттық белдеулердің басты айырмашылығы қандай?

3.Қоңыржай климаттық белдеудің басқа климаттық белдеулерден қандай айырмашылығы бар.

|  |  |
| --- | --- |
| Бағалау критерий | Дескриптор |
| Материктердің климаттық белдеулердін анықтайды. | -Климат дегенімізге анықтама бере алады.-Климаттық белдеулерді біледі, -Картадан көрсете алады.-Негізгі және өтпелі климаттық белдеулерді анықтай алады.-Қоңыржай климаттық белдеудің басқа климаттан үлкен айырмашылығы бар екенін біледі. |

**Түсіну.**

***2-тапсырма****.* Топтық жұмыс.

**«Кластер» әдісі:** Флипчарты дайындап қорғау.

1 топ- Әр материкте орналасқан климаттық белдеулердің қандай ішкі айырмашылығы бар.

2 топ- Климат қалыптастыратын факторлар.

3 топ- Оңтүстік жартышар материктерінің географиялық орнын салыстыру және оның климаттық жағдайына тигізетін әсерін жіктеу.

|  |  |
| --- | --- |
| Бағалау критерий | Дескриптор |
| Климаттық белдеулердің ерешеліктерін, факторларын,таралу заңдылықтарын түсіндіреді. | - әр материкте орналасқа климаттық ерекшеліктерін таба алады. -климат факторларын анықтайды.-Оңтүстік жартышар материктерінің географиялық орнын анықтай алады және климаттық ерекшеліктерін көрсете алады. |

**Қолдану**

***3-тапсырма****.* Жеке жұмыс.

 Кестемен жұмыс.

**«Салыстыру» әдісі** арқылы оқушылар Сотлүстік және Оңтүстік жарты шардағы климаттық белдеулерді анықтайды және ұқсастығы мен айырмашылығын табады, анықтайды.

 Климаттық белдеулер

Солтүстік жарты шардағы климаттық белдеуер

Оңтүстік жарты шардағы климаттық белдеуер

Солтүстік және оңтүстік жарты шардағы климаттық белдеулердің айырмашылығы мен ұқсастығы

|  |  |
| --- | --- |
| Бағалау критерий | Дескриптор |
| Әр материкте орналасқан климаттық белдеулердің ұқсастығын табу және анықтау. | - Солтүстік жарты шардағы климаттық белеулерді біледі- Оңтүстік жарты шардағы климаттық белеулерді біледі- Солтүстік және оңтүстік жарты шардағы климаттық белдеулердің айырмашылығы мен ұқсастығының негізгі ерекшеліктерін табады. |

**Талдау**

***4-тапсырма***

Климаттық карта бойынша Қазақстан жерінде ауа температурасы мен жауын-шашын мөлшерінің батыстан шығысқа өзгеруін салыстыра отырып, климат ерекшеліктерінің таралу заңдылығының себептерін жүйелеп, талдайды.

|  |  |
| --- | --- |
| Бағалау критерий | Дескриптор |
| Климаттық карта бойынша Қазақстан жерінде ауа температурасы мен жауын-шашын мөлшерінің батыстан шығысқа өзгеруін салыстыра отырып, климат ерекшеліктерінің таралу заңдылығының себептерін құрытындылайды.  | - Климаттық карта бойынша Қазақстан жерінде ауа температурасы мен жауын-шашын мөлшерінің батыстан шығысқа өзгеруін салыстырады;- Қазақстан жерінде ауа температурасы мен жауын-шашын мөлшерінің өзгеру заңдылығының себептерін талдау, жүйелеу. |

**Жинақтау**

***5-тапсырма.***

АКТ құралдарын пайдаланып, Сан-Франциско және Дели қалаларының климаттық диаграммасын құрастырыңдар және ерекшеліктерін талдаңдар.

|  |  |
| --- | --- |
| Бағалау критерий | Дескриптор |
| Сан-Франциско және Дели қалаларының климаттық диаграммасын құрастырады және ерекшеліктерін талдайды. | - Сан-Франциско және Дели қалаларының климаттық диаграммасын құрастырады;- Сан-Франциско және Дели қалаларының климаттық ерекшеліктерін талдайды. |

**Бағалау**

«Жер шарындағы климаттық белдеулердің таралу заңдылығы-табиғи заңдылық» тақырыбында 3 сөйлемнен тұратын эссе жазу.

**Қолданылған әдебиеттер:**

«Назарбаев Зияткерлік мектептері» ДББҰ «Мұғалімге арналған нұсқаулық» 2016 ж

Бағалау саясаты. Астана қаласындағы Назарбаев зияткерлік мектебі. – 2014. http://www.nis.edu.kz/.